Diari Oficial de la Generalitat Valenciana


Sumari del DOGV 808, del 21-04-1988 (1988/810954)

RESOLUCIÓ de 8 d'abril de 1988, de la Direcció General de la Producció Agrària, per la qual es desplega l'Ordre de la Conselleria d'Agricultura i Pesca de 29 de maig de 1987.
------------------------------------------------------------------------------------------------------------------------------------------------------------------------------

### Dades del document

Número de DOGV
:   808

Data del DOGV
:   21-04-1988

Secció del DOGV
:   ALTRES DISPOSICIONS

Número del document
:   1988/810954


Data del document
:   08-04-1988

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 8 d'abril de 1988, de la Direcció General de la Producció Agrària, per la qual es desplega l'Ordre de la Conselleria d'Agricultura i Pesca de 29 de maig de 1987.  
D'acord amb les facultats que em confereix la disposició final primera de l?Ordre de 29 de maig de 1987 de la Conselleria d?agricultura i Pesca, per la qual es crea el Registre de Productors de Flor Tallada de la Comunitat Valenciana, he resolt:  
Article primer  
El Servei de Llavors i Plantes de Viver s'encarregarà de l?elaboració, la posada al dia i la conservació del Registre de Productors de Flor Tallada de la Comunitat Valenciana.  
Article segon  
Les sol·licituds d'inscripció al Registre, seran presentades al Servei de Llavors i Plantes de Viver esmentat o als Serveis Territorials de la Conselleria. Amb aquest efecte s'utilitzarà el model d'imprés que figura com a annex d'aquesta Resolució.  
Article tercer  
Per tal de mantenir el Registre convenientment actualitzat els productors de flor tallada hauran d'informar sobre les variacions que puguen produir-s'hi que modifiquen sensiblement les dades inicials d'inscripció, col·laborar en les enquestes que realitze la Conselleria per mantenir al dia les xifres globals del sector i facilitar el treball de les persones encarregades d'efectuar-les.  
Article quart  
Els noms i els domicilis socials dels productors inscrits al Registre seran de coneixement general, per a la qual cosa se'n publicarà la relació amb indicació de les espècies que produeixen.  
Article cinqué  
Les dades de producció obtingudes a les enquestes esmentades i les que figuren a les sol·licituds d'inscripció al Registre només es podran fer conéixer de forma globalitzada.  
Article sisé  
Els productors de flor tallada que siguen socis o membres d'una cooperativa o d'un altre tipus d'agrupació que comercialitze en comú la producció de flor es registraran mitjançant la cooperativa o agrupació corresponent i al Registre només figurarà aquesta. En aquests casos a la sol·licitud d'inscripció s'adjuntarà la relació de socis productors.  
Article seté  
Les taxes d'inscripció al Registre seran les que corresponguen d'acord amb el Decret Legislatiu del Consell de la Generalitat Valenciana de 22 de desembre de 1984, pel qual s'aprova el text articulat de la Llei 6/1984, de 29 de juny, de Bases de Taxes de la Generalitat Valenciana.  
Aquesta Resolució entrarà en vigor el dia de la publicació en el Diari Oficial de la Generalitat Valenciana.  
València, 8 de abril de 1988.   
El Director General de la Producció Agrària:   
Gonzalo Casanova López.  
ANNEX  
SOL·LICITUD D?INSCRIPCIO AL REGISTRE DE PRODUCTORS DE FLOR TALLADA (DOGV de 29-6-87)  
1. DADES DE LA PERSONA SOL·LICITANT:  
Nom i cognoms   
Com a (propietari, gerent, etc.)   
Direcció   
Localitat Telèfon   
2. DADES DE L?EXPLOTACIO DE FLOR TALLADA:  
Nom comercial de l'explotació (en cas de disposar-ne)   
Domicili social Telèfon   
3. INSTAL·LACIONS GENERALS:  
Superfície a l'aire lliure m2   
Superfície coberta m2   
SUPERFICIE TOTAL DE l?EXPLOTACIO m2   
Magatzems m2   
Cambres frigorífiques m2   
4. ESPÈCIES QUE ES PRODUEIXEN:  
 , d de 1988.  
La persona sol·licitant:  
   
IL·LM. SR. DIRECTOR GENERAL DE LA PRODUCCIÓ AGRÀRIA. CONSELLERIA D?AGRICULTURA I PESCA. VALÈNCIA.